डाना ब्रुक

**एस्ली मे सेबिरा** (जन्म: २९ नोभेम्बर १९८८) एक अमेरिकी व्यावसायिक कुस्ती खेलाडी तथा अभिनेत्री हुन्। उनी हाल डब्ल्युडब्ल्युईको स्म्याकडाउनमा कार्यरत छिन् जहाँ उनी डाना ब्रुकको नामले कुस्ती खेल्ने गर्छिन्। सन् २०१३ मा सेबिराले डब्ल्युडब्ल्युईसँगको आवद्ध पत्रमा हस्ताक्षर गरेकी थिइन् भने उनले त्यस अवधिमा ओर्लान्डो, फ्लोरिडा स्थित डब्ल्युडब्ल्युईको विकासशील क्षेत्रमा आफ्नो कुस्ती कार्यकाल अगाडि बढाएकी थिइन्।

 
सन् २०१५ सम्ममा ब्रुकले अस्ट्रेलियाली महिला कुस्ती खेलाडी एमासँग सहकार्य गरेकी थिइन् तर सन् २०१६ मा एमालाई चोट लागेका कारण उनीहरूको टोली विघटन भएको थियो। सन् २०१६ मा ब्रुकले डब्ल्युडब्ल्युईको मुख्य कार्यक्षत्रमा पर्दापण गरेकी थिइन् भने उनीले उक्त कार्यक्षेत्रमा पर्दापण गरेपछि सार्लेटसँग सन् २०१६ देखि सन् २०१७ सम्म सहकार्य गरेकी थिइन्। सन् २०१७ को अन्त्य तिर ब्रुकले टाइटस वर्ल्ड वाइसको सदस्यता लिएकी थिइन् जसमा अपोलो क्रुज र टाइटस ओ'निल रहेका थिए भने सन् २०१८ मा उनले उक्त टोली छाडेकी थिइन्। सन् २०१९ मा उनी डब्ल्युडब्ल्युईको मुख्य कार्यक्षेत्र स्म्याकडाउनमा देखा पर्न र विभिन्न एकल खेलहरू खेल्न सुरु गरेकी थिइन्। ब्रुकले सन् २०१९ मा डब्ल्युडब्ल्युईसँगको आवद्ध पत्रमा पुनः हस्ताक्षर गर्दै उक्त पदोन्नतिमा पाँच वर्ष कुस्ती खेल्ने भएकी छिन्।

## बाल्यकाल 
एस्ली मे सेबिराको जन्म सन् १९८८ नोभेम्बर २९ का दिन अमेरिकाको सेभेन हिल्स, ओहायोमा भएको थियो। उनी कुस्ती तथा शारीरिक सुगठन बन्नु भन्दा अगाडि सवारी चालक थिइन् भने १८ वर्षको उमेरमा उनले कसरत गर्न तथा कसरत गराउनु विभिन्न संस्थाहरूमा आवद्ध भएकी थिइन्। पछि कसरत गर्ने क्रममा उनलाई खुट्टा तथा कुहिनामा चोट लागेका करण उनले पछि शारीरिक सुगठन प्रतियोगिताहरूमा भाग लिन सुरु गरेकी थिइन्।

## व्यवसायिक कुस्ती कार्यकाल 
### डब्ल्युडब्ल्युई 
#### एनएक्सटी (सन् २०१३–२०१६) 
सन् २०१३ जुलाईमा सेबिराले डब्ल्युडब्ल्युईसँगको आवद्ध पत्रमा हस्ताक्षर गरेकी थिइन् भने उनले त्यस अवधिमा ओर्लान्डो, फ्लोरिडा स्थित डब्ल्युडब्ल्युईको विकासशील क्षेत्रमा आफ्नो कुस्ती कार्यकाल अगाडि बढाएकी थिइन् जहाँ उनले आफ्नो रिङ नाम डाना ब्रुक राखेकी थिइन्। सन् २०१४ सेप्टेम्बर ११ मा उनले डब्ल्युडब्ल्युईको विकासशील क्षेत्र एनएक्सटीमन पर्दापण गरेकी थिइन् जहाँ उनले आफ्नो पहिलो खेलको रूपमा एक फ्याटल फोर वे खेलमा (चार जना बीचको खेल) समावेश भएकी थिइन् जुन एनएक्सटीको वार्सिक कार्यक्रम एनएक्सटी टेक ओभरमा आयोजना गरिएको थियोे। उक्त खेलको एक हप्ता पश्चात् ब्रुकले अर्को खेल एनएनक्सटीक‍ एक प्रत्यक्ष कार्यक्रममा खेलेकी थिइन् जहाँ उनी र सासा बेङ्क्सको टोली अलेक्सा ब्लिस र बेइलीसँग एब ट्याग टिम खेलमा पराजित भएका थिए। 
सन् २०१५ अप्रिल १५ का दिन एनएक्सटीको एक श्रृङ्खलामा ब्रुकले पहिलोपटक दुरदर्सनमा पर्दापण गरेकी थिइन् जहाँ उनले एकल खेलमन ब्लु पेन्टलाई हराउन सफल भएकी थिइन्। सन् २०१५ अप्रिल २९ का दिन ब्रुकले एमाको साथ मिलेर बेइलीलाई एकल खेलमा पराजित गर्न सफल भएकी थिइन् जुन खेल २९ अप्रिल एनएक्सटीको एक श्रृङ्खलामा आयोजना गरिएक‍ थियो। एमाको साथ मिलेर बेइलीलाई एकल खेलमा पराजित गर्न सफल भएपछि एमा र ब्रुकले एक टोली गठन गरेका थिए। मे २० का दिन आयोजित एनएक्सटी टेक ओभर: अनस्टपएभलमा एमा बेइली र सार्लेटसँगको खेलमा पराजित भएकी थिइन्। एमा र ब्रुकले पछि एकअर्काको खेलमा प्रबन्धकको रूपमा काम गरेकन थिए भने उनीहरू पछि एक टोलीको रूपमन पनि एनएक्सटीका विभिन्न ट्याग टिम खेलहरूमा समावेश भएका थिए। 

अगष्ट २२ का दिन डब्ल्युडब्ल्युईको विकासशील क्षेत्र एनएक्सटीले आयोजना गरेको एनएक्सटी टेक ओभर: ब्रोक्लेनमा (जुन २६ अगष्ट एनएक्सटीको एक श्रृङ्खलामा प्रसारण गरिएको थियो) एमा र ब्रुक एक फेटल फोर वे खेलमा सामेल भएका थिए भने उक्त खेल एमाले बेकी लिन्चलाई हराउँदै विजेता बन्न सफल भएकी थिइन्। ब्रुक र इमाले २३ सेप्टेम्बर एनएक्सटीको एक श्रृङ्खलामा असुकालाई अवरोध पुर्‍याएका थिए जसकारण उनीहरूको बीच द्वन्द्वको सुरुवात भएको थियो। अक्टोबर ७ का दिन आयोजित एनएक्सटी टेक ओभर: रिस्पेक्टमा ब्रुक र असुका बीचको खेल आयोजना गरिएको थियो जहाँ ब्रुक असुकासँग पराजित भएकी थिइन्। १६ डिसेम्बर २०१५ का दिन एनएक्सटी टेकओभर: लण्डनमा एमा र असुका बीचको खेल आयोजना गरिएको थियो जहाँ एमा ब्रुकको अवरोधका कारण पनि पराजित भएकी थिइन्। सन् २०१६ मार्च २३ का दिन पुनः एमा र असुका बीचक‍ खेल आयोजना एनएक्सटी टेकओभर: लण्डनमा आयोजना गरिएको थियो जुन खेलमा एमा असुकासँग पराजित भएकी थिइन् भने उक्त खेलमा ब्रुकले एमाको खेल प्रबन्धकको रूपमन काम गरेकी थिइन्। उक्त खेलमा एमाको हारसँगै ब्रुकको उक्त पदोन्नति अन्तर्गतको अन्तिम उपस्थिति थियो। 

#### मुख्य कार्यक्षेत्रमा पर्दापण तथा सार्लेटसँगको सहकार्य (सन् २०१६–२०१७) 
सन् २०१६ मे ९ का दिन आयोजित डब्ल्युडब्ल्युई *र*को एक श्रृङ्खलामा ब्रुकले एमाको साथमा डब्ल्युडब्ल्युईको मुख्य कार्यक्षेत्रमा पर्दापण गरेकी थिइन् जहाँ उनी र एमाले नेपथ्यमा बेकी लिन्चलाई आक्रमण गरेका थिए। उक्त घटनाको तीन दिन पश्चात् आयोजित डब्ल्युडब्ल्युई स्म्याकडाउनको एक श्रृङ्खलामा उनी उक्त पदोन्नति अन्तर्गत पहिलो खेल बेकी लिन्चको विरुद्धमा खेलेकी थिइन् भने उक्त खेलमा एमाको हस्तक्षेपका कारण ब्रुकले खेल जित्न सफल भएकी थिइन्। उक्त खेलको केही दिन पछि आयोजित डब्ल्युडब्ल्युईको प्रत्यक्ष कार्यक्रममा एमाको खुट्टामा चोट लागेका कारण उनलाई अस्पतालमा भर्ना गरिएको थियो जसकारण ब्रुक साथी बिहिन बनेकी थिइन्। २२ मे २०१६ मा आयोजित एक्सट्रिम रुल पे-पर-भ्युमा रिक फ्लेयरलाई रिङको छेउमा आउन प्रतिबन्ध लगाइएको थियो तर उक्त खेलमा ब्रुकले फ्लेयरको पोशाक लगाउँदै पर्दामा देखिएपछि उक्त मौकाको फाइदा उठाउँदै सार्लेटले निटालियालाई हराएकी थिइन्। त्यसको अर्को हप्ता ब्रुकले तात्कालिक महिला विजेता सार्लेट फ्लेयरसँग सहकार्य गरेकी थिइन्। 

जुन १९ मा आयोजित मनि इन द बेङ्क पे-पर-भ्युमा सार्लेट र ब्रुकको सामना नेटालिया र बिकी लिञ्चसँग भएको थियो भने उक्त खेलमा ब्रुक र सार्लेटले जित हासिल गरेका थिए। जुन २० *र*को एक श्रृङ्खलामा सार्लेटले उनको महिला उपाधि लागि पेज मैदान उत्रिएकी थिइन् तर उक्त खेलमा ब्रुकले अवरोध पुर्‍याएका कारण सार्लेटले पेजलाई हराएकी थिइन् र खेलको समाप्ति पछि दुवै सार्लेट र ब्रुकले पेजलाई आक्रमण गरका थिए भने पेजलाई आक्रमणबाट बचाउन सासा बेङ्क्स आएकी थिइन्। त्यसपछिको हप्ता बेङ्क्स र पेजको सामना ब्रुक र सार्लेटको विरुद्धमा भएको थियो जहाँ पेज र बेङ्क्सले जित हासिल गरेका थिए। जुलाई २४ मा आयोजित ब्याटलग्राउण्ड पे-पर-भ्युमा बेङ्क्स र एनएक्सटीबाट मुख्य कार्यसूचीमा पर्दापण गरेकी बेइलीले सार्लेट र ब्रुकलाई एक ट्याग टिम खेलमा हराएका थिए। १३ मार्च २०१७ का दिन आयोजित डब्ल्युडब्ल्युई *र*को एक श्रृङ्खलामा ब्रुक सासा बेङ्क्ससँग पराजित भएपछि सार्लेटले ब्रुकलाई लज्जित पारेकी थिइन् जसकारण ब्रुकले सार्लेटलाई आक्रमण गर्दै उनीहरू बीचको सम्बन्धलाई अन्त्य गर्दै द्वन्द्वको सुरुवात गरेकी थिइन्। त्यस घटनाको एक हप्तापछि ब्रुक र सार्लेट बीचको खेल आयोजना गरिएको थियो जसमा ब्रुक सार्लेटसँग पराजित भएकी थिइन्। सार्लेट फ्लेयर पछि स्म्याकडाउनमा सरुवा भएपछि उनीहरू बीचको द्वन्द्व अन्त्य भएको थियो। 

#### एकल प्रतिस्पर्धा तथा टाइटस वर्ल्ड वाइड  (सन् २०१७–२०१९) 
सन् २०१७ को अन्त्य तिर ब्रुक अपोलो क्रुज र टाइटस ओ'निलसँग सहकार्य गर्दै टाइटस वर्ल्ड वाइड नामक एक समूहको गठन गरेका थिए। सन् २०१८ जनवरी २८ का दिन आयोजित पहिलो महिला रोयल रम्बलमा ब्रुकले भाग लिँदै ८ औँ स्थानमा रिङ प्रवेश गरेकी थिइन् भने उनले उक्त खेलमा काइरी सेनले खेलबाट निस्कासन गराउन सफल रहेपनि उनी रिङ प्रवेश गरेको २ मिनेट ५९ सेकेन्डमा उनलाई इभ टोरेजले खेलबाट निस्कासन गराएकी थिइन्। सन् २०१८ अप्रिल ८ का दिन आयोजित रेसलमेनियाको ३४औँ श्रृङ्खलामा ब्रुकले महिला ब्याटल रोयलमा भाग लिएकी थिइन् तर उनलाई उक्त खेलबाट मेन्डी रोजले निस्कासन गराएकी थिइन्। सन् २०१८ सेप्टेम्बर ३ का दिन आयोजित डब्ल्युडब्ल्युईको एक श्रृङ्खलामा ब्रुक र उनकी साथी एम्बर मुनको सामना सासा बेङ्क्स र बेइलीसँग भएको थियो तर उक्त खेलमा क्रुज र ओ'निलले ब्रुको पक्षमा बेङ्क्स र बेइली अवरोध पुर्‍याएपनि खेल बेङ्क्स र बेइली जितेका थिए जसको फलस्वरूप ब्रुकले क्रुज र ओ'निलसँगको सम्बन्ध टुटाएकी थिइन्। टाइटस वर्ल्ड वाइड टोलीसँग छुट्टिएपछि ब्रुकले सन् २०१८ अक्टोबर २८ का दिन आयोजित पहिलो सबै महिला पे पर भ्यु इभोलुसनको ब्याटल रोयल खेलमा सामेल भएकी थिइन् तर उक्त खेलमा उनलाई एम्बर मुनले निस्कासन गराएकी थिइन्। सन् २०१९ जनवरी २७ का दिन आयोजित दोस्रो महिला रोयल रम्बलमा ब्रुकले भाग लिँदै २२औँ स्थानमा रिङ प्रवेश गरेकी थिइन् तर उक्त खेलबाट उनलाई एनएक्सटीकी एक महिला कुस्ती खेलाडी रिया रिप्लीले निस्कासन गराएकी थिइन्। सन् २०१९ अप्रिल ७ का दिन आयोजित रेसलमेनियाको सुरुवाती खेलमा आयोजित महिला ब्याटल रोयलमा ब्रुकले भाग लिएकी थिइन् जहाँ उनलाई सोनिया डभिलले खेलबाट निस्कासन गराएकी थिइन्।

#### स्म्याकडाउन (सन् २०१९–हाल) 
सन् २०१९ अक्टोबर १६ का दिन डब्ल्युडब्ल्युईले ब्रुकलाई स्म्याकडाउनमा सरुवा गरेको थियो। 
नोभेम्बर ८ का दिन आयोजित स्म्याकडाउनको एक श्रृङ्खलामा ब्रकु र कार्मेलाको टोलीले सोनिया डभिल र मेण्डि रोजलाई पराजित गर्न सफल भएका थिए जसकारण उनीहरूको टोली आउँदो परम्परागत सरभाइभर सिरिमा भाग लिने मौका पाएका थिए भने उक्त कार्यक्रममा स्म्याकडाउन र *र* एनएक्सटी टोलीसँग पराजित भएका थिए। ब्रुकले सन् २०१९ मा डब्ल्युडब्ल्युईसँगको आवद्ध पत्रमा पुनः हस्ताक्षर गर्दै उक्त पदोन्नतिमा पाँच वर्ष कुस्ती खेल्ने भएकी छिन्।

## सन्दर्भ सामग्री 
## बाह्य कडीहरू 
* 
* 

श्रेणी:अमेरिकी महिला व्यावसायिक कुस्ती खेलाडीहरू
श्रेणी:सन् १९८८ मा जन्म